Treriksrøys

En treriksrøys er en varde av stein som markerer punktet der grensene for tre land møtes. Det eneste som skiller denne spesielle grenserøysen ved en treriksgrense fra en ordinær grenserøys er at tre lands riksgrenser møtes i dette punktet og at denne grenserøysen derfor tilhører tre land i stedet for to, og derfor vil bære tre lands symboler. Derav betegnesen Treriksrøys.

Norden
I Norden finnes det to treriksrøyser, og begge ligger langs Norges riksgrense, henholdsvis grensepunktet mellom Norge, Sverige og Finland (sørøst for Skibotn i Troms), og mellom Norge, Finland og Russland (vest for Grensefoss i Pasvikdalen i Finnmark). 

Ved treriksrøysen Norge/Finland/Russland (Grensemerkebeskrivelse, Trer. Muotke., Grenseoppgangen Norge–Finland 2000) er det forbudt å bevege seg rundt røysen da kryssing både av Russlands grense og Schengenområdets ytre grenseAvtal om Sveriges anslutning till tillämpningskonventionen till Schengenavtalet ... Se avd II, kap 2, art 3 kun er tillatt ved en grensekontroll. Det finnes norske og russiske vakter som overvåker grensen. Det er videre forbudt å fotografere russisk personell eller militært utstyr, eller med teleobjektiver med brennvidde på mer enn 200 mm over grensen. På norsk side blir fotturister som regel fulgt til røysen av grensejegere, for å forhindre ulovlig kryssing av grensen til Russland.

Treriksrøysen ved Skibotn ligger på Gränsmärkesbeskrivning, Treriksröset, Riksgränsöversynen Sverige–Finland 2006 , og ligger følgelig 900 meter lenger mot nord enn treriksrøysen ved Grensefoss. Røysen ved Skibotn ble bygget i 1926.

Andre land
De fleste andre land markerer treriksgrenser på land med grensestener, ofte midtmerker, men noen ganger også med spesiallagete monumenter. Det er ikke kjent at det finnes grenserøyser av en type som ligner på den norske ved andre lands grenser.

 Se også 
Trelandsgrense

 Referanser 

Eksterne lenker
 Norges Grensekommissær for den norsk-russiske grense
 Svanhovd miljøsenter (Øvre Pasvik Nasjonalparksenter): Grensa mot Finland og Russland
 Borderbase: Oversikt over alle treriksgrenser
 Jan S. Kroghs Geosite: Treriksgrensen Finland – Norge – Russland
 Jan S. Kroghs Geosite: Treriksgrensen Finland – Norge – Sverige

Kategori:Grensemerker